Աղավնատուն (համայնք, Քաշաթաղի շրջան)

Աղավնատուն, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

Աշխարհագրություն 
Համայնքը տեղաբաշխված է Արցախի Հանրապետության հարավարևմտյան մասում։ Ունի բարձրլեռնային տեղանք։ Համայնքի տարածքն 5821,6 հա է, որից 4489,7 հա-ն անտառային հողեր են։ Համայնքի սահմաններով է հոսում Հագարի գետի վտակը։

Բերձոր շրջկենտրոնից հեռու է 36 կմ, իսկ մայրաքաղաք Ստեփանակերտից` 86 կմ։

Պատմություն

Պատմամշակութային հուշարձաններ 
Համայնքի տարածքում էին գտնվում 15-ից 16-րդ դարերով թվագրվող խաչքար, Հարար գյուղի Սուրբ Ստեփանոս անունով հայտնի եկեղեցին, որը թվագրվում է 15-ից 16-րդ դարերով, 14-ից 15-րդ դարերով թվագրվող երեք խաչքարեր։

Վարչատարածքային բաժանում և համայնքային կյանք 
Համաձայն Արցախի Հանրապետության վարչատարածքային բաժանման՝ Աղավնատուն համայնքն իր մեջ ներառում է Աղավնատուն, Խաչգետիկ, Հարար գյուղերը։

Համայնքում գործում էր գյուղապետարան, բուժկետ, դպրոց։ 

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 1 ակունքից։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

Բնակչություն 
Աղավնատուն համայնքի բնակչությունը 2015 թվականի դրությամբ կազմել է 127 մարդ, որոնք կազմել են 31 տուն։ Նույն թվականի դրությամբ Աղավնատուն գյուղում բնակվել է 36 մարդ, որոնք կազմել են 9 տուն։ Խաչգետիկ գյուղում բնակվել է 47 մարդ, որոնք կազմել են 11 տուն։ Հարար գյուղում բնակվել է 44 մարդ, որոնք կազմել են 11 տուն։

Կրթություն 
Աղավնատուն համայնքում գործում էր հիմնական դպրոց, որտեղ 2015 թվականի դրությամբ սովորում էր 24 աշակերտ։

Տնտեսություն 
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 991,7 հա-ը գյուղատնտեսական նշանակության հողեր են։

Ծանոթագրություններ 

Քաշաթաղի շրջանի համայնքներ